Es wird aber nid nur uf dr ganze Wäut Fuessball gspiut, sondern es gö o Millione Mönsche regumässig i Fussballstadie, um em Spiu zuzluege. Besonders i Europa u Südamerika dominiert Fuessball d'Sportberichterstattig. Wit meh verfouge d'Spiu i aue Länder vor Wäut über ds Färnsehe. D Fankultur, wo sich drus entwicklet het, isch überwiegend männlech prägt u het unger angerem o Elemänt vom Hooliganismus u dr Homophobii vorzwise, aber äbefaus gägelöifigi Erschinige. Frauefuessball isch i dr öffentleche Wahrnähmig ufgrund vo dr männleche Prägig witus weniger präsent, doch nimmt är i einige Länder, wie bispiuswis de Vereinigte Staate, e bedütendi Roue i.